ร้านอาหารทะเล ที่ไม่ต้องไปไกลถึงทะเล ร้านนี้มีชื่อว่า “สมพงศ์ซีฟู๊ด” สำหรับที่สาขานี้ที่ปากน้ำ ศรีนครินทร์ ค่ะ ร้านนี้อยู่บริเวณถนนศรีนครินทร์ ระหว่างวงแหวนกับถนนสุขุมวิทค่ะ ร้านนี้มีบริการที่จอดรถสะดวกสบายหายห่วงค่ะ ซึ่งร้านนี้เราจะเรียกว่าเป็นสวนอาหารเลยก็ว่าได้ค่ะ เพราะเป็นที่ใหญ่มากทีเดียว มีที่นั่งทั่งแบบห้องแอร์ และแบบไม่แอร์ด้วยค่ะ แต่ถึงจะเป็นร้านใหญ่แต่อาหารนี่ออกเร็วใช้ได้เลย น่าประทับใจตรงนี้ค่ะ ส่วนเมนูร้านนี้เน้นเป็นพวกอาหารทะเล ราคาก็เริ่มต้นที่จานละ 100 บาท ก็ถือว่าไม่แพงมากค่ะ สำหรับเมนูแนะนำร้านนี้จะเป็น “ ปลากระพงอบเกลือ” ซึ่งเนื้อปลาแน่น และสดดีค่ะ จิ้มกับน้ำจิ้มซีฟู้ด แซ่บ ครบรสดีค่ะ ถือว่าเป็นเมนูเด็ดของร้านนี้เลยก็ว่าได้ค่ะ พอทานอาหารคาวเสร็จก็ต่อด้วยขนมหวานเบาๆ แก้กระหายอย่าง “มะม่วงเบาลอยแก้ว” ทานเย็นๆ สดชื่นดีจริงค่ะ น้ำเชื่อมเค้าไม่หวานจนเกินไป ก็ใช้ได้ค่ะ ถือว่าเป็นขนมล้างปากได้ดีอยู่ค่ะ